దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రేపటి నుంచే అసలు కథ మొదలు.. అన్నదాతలే టార్గెట్!?
రైతుల కష్టాలు, ఉపాధి కల్పన, ఉద్యోగాలు, పెట్టుబడుల ఆకర్షణ వంటి అంశాలే కేంద్ర ప్రభుత్వపు ప్రధాన అజెండాగా ఉండొచ్చని తెలుస్తోంది. కీలకమైన బడ్జెట్‌కు ముందు రోజున ఆర్థిక సర్వేను పార్లమెంట్‌కు సమర్పిస్తారు.
Samayam Telugu | Updated:
Jul 3, 2019, 06:34PM IST
హైలైట్స్
లోక్ సభలో రేపు ఆర్థిక సర్వేను సమర్పించనున్న ప్రధాన ఆర్థిక సలహాదారు
ప్రభుత్వపు విధానాలు, వారి ఫలితాలు, భవిష్యత్ ఆర్థిక అంచనాలు, సమస్యలు వంటివి ఇందులో ఉంటాయి
ఆర్థిక సర్వే తర్వాతి రోజున బడ్జెట్ ప్రవేశపెట్టనున్న నిర్మలా సీతారామన్
ఉద్యోగాలు, ఉపాధి కల్పన, వ్యవసాయ రంగం వంటి అంశాలకు అధిక ప్రాధాన్యం ఉండే అవకాశం
దేశంలో ఇప్పుడు అందరీ చూపు కేంద్ర బడ్జెట్‌పైనే కేంద్రీకృతమై ఉంది. మోదీ ప్రభుత్వం రెండోసారి అధికారంలోకి వచ్చిన తర్వాత ప్రవేశపెట్టబోయే మొదటి బడ్జెట్ ఇది. అలాగే నిర్మలా సీతారామన్‌కు ఇది తొలి బడ్జెట్. మహిళా ఆర్థిక మంత్రిగా 48 ఏళ్ల తర్వాత జూలై 5న బడ్జెట్ ప్రవేశపెట్టనున్నారు.
కేంద్ర బడ్జెట్‌కు ముందు రోజున కీలకమైన ఆర్థిక సర్వేను పార్లమెంట్ ముందుంచుతారు. ప్రధాన ఆర్థిక సలహాదారు కేవీ సుబ్రమణియన్‌ గురువారం లోక్ సభలో దీన్ని ప్రవేశపెట్టనున్నారు. ‘నా తొలి, కొత్త ప్రభుత్వపు మొదటి ఆర్థిక సర్వేను తొలిసారిగా రేపు లోక్ సభలో ప్రవేశపెట్టేందుకు ఎంతో ఆసక్తిగా ఎదురుచూస్తున్నా’ అని కేవీ సుబ్రమణియన్‌ ట్వీట్‌ చేశారు.
Visit Site
Recommended byColombia
గత ఆర్థిక సంవత్సరంలో ప్రభుత్వపు అభివృద్ధి కార్యక్రమాల ఫలితాలు, ప్రభుత్వ విధానాలు సహా ఆర్థిక వ్యవస్థపై అంచనాలను ఆర్థిక సర్వే ద్వారా వెల్లడిస్తారు. ఆర్థిక సర్వే ప్రవేశపెట్టిన తర్వాతి రోజున కేంద్ర ఆర్థిక మంత్రి నిర్మలాసీతారామన్‌ బడ్జెట్‌ను ప్రవేశపెడతారు. ఆర్థిక సర్వేను కేంద్ర ఆర్థిక శాఖ ప్రధాన ఆర్థిక సలహాదారు రూపొందిస్తారు. దేశ ఆర్థిక వ్యవస్థ తీరుతెన్నులను ఇది కళ్లకుకట్టినట్లు తెలియజేస్తుంది.
Looking forward with excitement to table my first - and the new Government's first - Economic Survey in Parliament… https://t.co/2BOdxbetAC
&mdash; K V Subramanian (@SubramanianKri) 1562038907000
మోదీ ప్రభుత్వం ప్రస్తుత బడ్జెట్‌లో ఉద్యోగాలు, ఉపాధి కల్పన, వ్యవసాయ రంగం, ఈజ్ ఆఫ్ డూయింగ్ బిజినెస్, ఇన్వెస్ట్‌మెంట్ల పెరుగుదలకు అవసరమైన ప్రోత్సాహకాలు, వినియోగం పెంపు వంటి పలు అంశాలపై ప్రధానంగా దృష్టి కేంద్రీకరించే అవకాశముంది.
దేశంలో రైతులు కష్టలు ఎదుర్కొంటున్న విషయం తెలిసిందే. అందుకే కేంద్రం గత మధ్యంతర బడ్జెట్‌లోనే వారికి కిసాన్ సమ్మాన్ యోజన స్కీమ్ ప్రకటించింది. దీని కింద 5 ఎకరాలలోపు ఉన్న రైతులకు 3 విడతల్లో రూ.2,000 చొప్పున ఏటా రూ.6,000 ఆర్థిక సాయాన్ని అందించడమే ఈ పథకం ఉద్దేశం.
అయితే కేంద్ర ప్రభుత్వం రైతులకు మరింత చేయూత అందించాలని భావిస్తోంది. అందుకే వీరికి రూ.లక్ష వరకు వడ్డీ లేని రుణాలు అందించాలని భావిస్తున్నట్లు సంబంధిత వర్గాలు పేర్కొంటున్నాయి. 1-5 ఏళ్ల కాలపరిమితితో ఈ రుణాలు అందించొచ్చు.